Autokeidas

Autokeidas on kylmäasema ja ravintola, jolla on kaksi toimipistettä, Forssassa ja toinen Iissä. Molemmilla Autokeitailla on kahvila-ravintolan ja polttoaineen myynnin lisäksi myös Hesburger ja ruokakauppa, Forssassa myös motelli ja leipomo.Monialayrittäjä Olli Järvelle maakunnan yrittäjäpalkinto , Hämeen Sanomat 26.09.2005. Viitattu 7.7.2014.

 Historiaa 
 Perustaminen Jokioisille 
Jokioisten sosiaalijohtajana tunnettu Väinö Järvi perusti 1940-luvulla Esso-huoltoaseman Jokioisiin. Tuolloin Helsingistä Turkuun päästäkseen tuli kiertää pikkukylien kautta, joten Jokioisissa oli huoltoasemalle erityinen tarve. Kaikki toiminta keskittyi tällöin autoihin, eikä varsinaisesti ihmisille tarjottu nykypäivän tapaan palveluja, kuten ruokailua.

 Siirtyminen Forssaan 
pienoiskuva|Forssan Autokeidas heinäkuussa 2014.
1950-luvun lopulla Järvet saivat idean siirtää yrityksen (joka tuolloin vielä tunnettiin nimellä Autokulma) Jokioisilta Forssaan keskelle peltoa, valtateiden 2 ja 10 risteykseen. Monet pitivät siirtoa uskaliaana.

Autokeidas sai nimensä, kun asianajaja Antti Alasentie oli tulossa Turusta kohti Forssaa syksyisenä iltana. Sumun keskeltä alkoi näkyä Autokulman valot. Näky muistutti öisen kulkijan mielestä keidasta autiomaassa. Väinö Järvi ihastui Antin nimiehdotukseen, ja nimi on edelleen käytössä.

Yrityksen toimitusjohtajana toimii nykyisin Väinö Järven pojanpoika Olli Järvi, joka sai maakunnallisen yrittäjäpalkinnon 2005.

 Ravintola 
Alun perin 20 ihmiselle tehty baari kolminkertaisti paikkamääränsä 70:een 1970-luvulla, kun Sinikka Järvi otti ravintolan omalle vastuulleen.

Vuonna 1989 Autokeitaalle rakennettiin uudet toimitilat, ja ravintolan paikkamäärä nousi 250:een. Vuonna 2006 tehtiin laajennus, ja asiakaspaikkojen määrä nousi 450:een.

 Iin toimipiste 
Joulukuussa 2007 Iihin valmistui Autokeitaan toinen toimipiste uuden kauppakeskuksen yhteyteen. Sen 1 700 neliömetrin tiloihin sijoittuivat noin 400 neliön päivittäistavarakauppa, 350-paikkainen kahvila-ravintola sekä pikaruokapaikka Hesburger.Riitta Taulavuori: Liikkeet avautuvat jouluksi, Kaleva 14.6.2007. Viitattu 7.7.2014.Historia, Autokeidas. Viitattu 7.7.2014.

Yrityksiä ja tunnuslukuja
Autokeidas-yritysryhmä koostuu monista osista. Forssan Autokeitaan liikevaihto vuonna 2013 oli 818 000 euroaForssan Autokeidas , Taloussanomien yrityshaku. Viitattu 8.7.2014. ja Autokeidas Forssan 252 000 euroa.Autokeidas Forssa , Taloussanomien yrityshaku. Viitattu 8.7.2014. Forssan Autokeitaan kahvila-ravintolan liikevaihto oli vajaat 6 miljoonaa euroa ja henkilöstömäärä noin 40.Autokeidas kahvila-ravintola , Taloussanomien yrityshaku. Viitattu 8.7.2014. Autokeidas Iin liikevaihto oli noin 3,5 miljoonaa ja henkilöstömäärä noin 20.Autokeidas Ii , Taloussanomien yrityshaku. Viitattu 8.7.2014. Yritysryhmään kuuluu myös Forssan Scandic-hotellissa toimiva ravintola Villa, liikevaihto 1,2 milj. € ja henkilöstöä 15.Ravintola Villa Scandic Forssa , Taloussanomien yrityshaku. Viitattu 8.7.2014.

 Lähteet 

 Aiheesta muualla 
 http://www.autokeidas.fi/

Luokka:Suomessa toimivat huoltoasemaketjut
Luokka:Ravintolat Suomessa
Luokka:Forssan rakennukset ja rakennelmat
Luokka:Iin rakennukset ja rakennelmat